แนะหญิงที่ยังไม่พร้อมตั้งครรภ์ ตรวจสอบสิทธิฝังยาคุมกำเนิดผ่านแอปพลิเคชัน เป๋าตัง
ทันตแพทย์ อรรถพร ลิ้มปัญญาเลิศ รองเลขาธิการสำนักงานหลักประกันสุขภาพแห่งชาติ (สปสช.) เปิดเผยว่า ปีนี้ สปสช. ตั้งเป้าหมายฝังยาคุมกำเนิดโดยไม่เสียค่าใช้จ่ายให้กับกลุ่มผู้หญิงที่ยังไม่มีความพร้อมตั้งครรภ์อายุต่ำกว่า 20 ปี ในปีนี้ จำนวน  9,280 คน และกลุ่มอายุ 20 ปีขึ้นไปที่ยุติการตั้งครรภ์ 1,159 คน นอกจากนี้ ยังได้ประสานธนาคารกรุงไทย พัฒนาแอปพลิเคชัน เป๋าตัง ให้ประชาชนสามารถตรวจสอบสิทธิก่อนนัดหมายเข้ารับบริการยังสถานพยาบาลใกล้บ้าน ทั้งนี้ผู้สนใจสามารถใช้สิทธิได้ทันทีตลอดปีงบประมาณ 2565 สำหรับการสนับสนุนการฝังยาคุมกำเนิดเพื่อลดปัญหาการลืมกินยาคุมกำเนิด และหากภายหลังต้องการตั้งครรภ์สามารถให้แพทย์นำยาคุมกำเนิดดังกล่าวออกได้